Ak rozmýšľate nad vhodnou veľkosťou uhlopriečky svojho nového TV, musíte zvážiť niekoľko ďalších faktorov. Tým najdôležitejším je vzdialenosť gauča/postele/kresla od TV, teda miesta, odkiaľ budete televízor sledovať. Treba zvážiť aj kvalitné rozlíšenie a montáž, či budete mať TV na stene, alebo na podstavci na stolíku. Platí, že čím vyššie rozlíšenie, tým z väčšej blízkosti môžete TV sledovať. Napr. na HD TV sa musíte pozerať z väčšej vzdialenosti ako na 4K TV. V prípade, že máte málo priestoru, zavesiť TV na stenu môže byť dobrá voľba, lebo tým zvýšite vzdialenosť od televízora. Na vypočítanie veľkosti uhlopriečky stačí jednoduchá matematika, vzdialenosť v m vynásobte číslom 0,84 a získate ideálnu veľkosť obrazovky.\r